Sem kirke

Sem kirke er en gammel kirke i romansk byggestil som ligger ved Jarlsberg hovedgård utenfor Tønsberg i Vestfold. Kirken ligger i Tønsberg kommune. Steinkirken har gjennomgått flere utvidelser og endringer og har i dag rundt 300 sitteplasser.

 Historie 
Dagens kirke ble opprinnelig bygd omkring 1100 ved den gamle Sem kongsgård. Sannsynligvis var en kirke av tre da allerede oppført her, kanskje som en av landets aller første. Før reformasjonen var kirken viet til St. Olav.Rygh (1907): 208

I Borgartingsloven fra midten av 1100-tallet nevnes Sem kirke som en av seks fylkeskirker i Viken, kystlandet på begge sider av Oslofjorden.Ældre Borgartingslov, Vikens kristenrett (1916): 22

Det skal ifølge sagaen Ågrip ha vært i denne kirken kong Harald Gille bar jernbyrd for å bevise sin farsætt rundt 1125.Ágrip af Nóregs konunga sögum, kapittel 50

Historiker P. A. Munch mente også at det var i Sem kirke at baglerkongen Erling Steinvegg bar jernbyrd for sin kongsrett i 1204.Sem og Slagen  en bygdebok. Om Sem kirke. 

 Arkitektur og inventar 
Kirken er omarbeidet og utbygd flere ganger, men har likevel bevart sitt middelalderpreg. Den opprinnelige kirken bestod av bare kor og skip. Våpenhuset, sakristiene, takrytteren og gravkapellet er senere tilbygg.  
På utsiden av korets sydvegg er det relieffer med motiver fra dyrekretsen og Æsops fabler.

Inne i kirken er det både et krusifiks og fire skulpturer fra senmiddelalderen. Prekestolen er fra 1592.

Inntil kirken mot øst er det bygd et lite gravkapell for den wedelske familie ved Jarlsberg hovedgård.Vestfolds kirker. s. 15

 Fotografier 

 Referanser 

 Litteratur 

 Solum, Sverre, Vestfolds kirker, Tønsberg 1960


 Eksterne lenker 


 Tv-serien ARVEN om Sem kirke
 Kortere om Sem kirke

Kategori:Norske middelalderkirker i stein
Kategori:Kirker i Tønsberg
Kategori:Kirker i Tønsberg domprosti
Kategori:Kulturminner i Tønsberg
Kategori:Religiøse bygninger fra 1100-tallet
Kategori:Carl Berner
Kategori:Valgkirker i 1814